РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от заседание на комисия ”Управление на собствеността”
към Пленума на Висшия съдебен съвет, проведено на 10.08.2016 г.

Днес, 10.08.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет, в състав:

                                                                          Михаил Кожарев – председател
Димитър Узунов							                                          Светла Петкова
Румен Георгиев   
ОТСЪСТВА	ЩИ: Милка Итова
Юлиана Колева

От администрацията на ВСС присъстват: инж. Димитър Шиклев – директор дирекция „Управление на собствеността“, АВСС, инж. Дениза Павлова – главен експерт дирекция „УС“, АВСС, инж. Лидия Кирилова – главен експерт дирекция „УС“, АВСС, Надежда Петрова – старши експерт дирекция „УС“, АВСС, Владимир Димитров – старши експерт, юрист дирекция „УС“, АВСС и Анжела Цветанова – младши експерт дирекция „УС“, АВСС.
	При обсъжданията по т. 3 и т. 6 от дневния ред присъстваха Румен Боев – член на ВСС и за председател на комисия „Бюджет и финанси“, Маргарита Радкова – директор дирекция „Бюджет и финанси“, АВСС и Ралица Виденова – началник отдел „ФРА“, дирекция „ Бюджет и финанси“, АВСС.

Д Н Е В Е Н   Р Е Д:

1. ОТНОСНО: Искане от председателя на Районен съд гр. Варна за осигуряване на средства за доставка и монтаж  на 2 броя пожарозащитни прегради.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.1. Извършването на разход от Районен съд гр. Варна за доставка и монтаж на 2 броя пожарозащитни прегради е неотложно. Стойността на разхода е определена на 4 587 лв., съгласно предложена оферта.
1.2.	Решението да се изпрати на комисия „Бюджет и финанси“ за корекция на бюджета на Районен съд гр. Варна.

2. ОТНОСНО: Искане от председателя на Районен съд гр. Варна за осигуряване на средства за подмяна на преградна врата на коридор и прозоречна дограма в санитарни помещения.
	
КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

2.1.	Извършването на разход от Районен съд гр. Варна за подмяна на преградна врата на коридор, подмяна на прозоречна дограма в 4 броя санитарни помещения и обръщане с гипсова шпакловка е целесъобразно. Стойността на разхода е определена на 1 171 лв., съгласно оферти.
2.2.	Решението да се изпрати на комисия „Бюджет и финанси“ за корекция на бюджета на Районен съд гр. Варна.

3. ОТНОСНО: Предложение за поименно разпределение на разходите за придобиване на дълготрайни активи и за основен ремонт параграф 51-00 на органите на съдебната власт за 2016 г., съвместно с комисия „Бюджет и финанси“.

КОМИСИЯ „УПРАВЛЕНИЕ НА СОБСТВЕНОСТТА”
И 
КОМИСИЯ „БЮДЖЕТ И ФИНАНСИ“

Р Е Ш И Х А:

Предлагат на Пленума на ВСС да приеме следното решение:
 УТВЪРЖДАВА поименно разпределение на разходите за придобиване на дълготрайни активи и за основен ремонт, параграф 51-00 на органите на съдебната власт за 2016 г.

4. ОТНОСНО: Писмо от Министерство на правосъдието с вх. № 04-00-220/29.07.2016 г. относно възстановяване на разходи за консумирана електроенергия.
Приложение: Доклад от инж. Дениза Павлова – главен експерт и Анжела Цветанова – младши експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА за сведение доклада относно възстановяване на разходи за консумирана електроенергия, на обекти, предоставени за нуждите на органите на съдебната власт, по писмо рег. № 04-00-220 от 29.07.2016 г.
4.2. ИЗПРАЩА преписката на комисия „Бюджет и финанси“ за предприемане на действия по компетентност.

5. ОТНОСНО: Осъществяване на контрол и приемане на изпълнението по договори: рег. № 93-00-13/23.01.2013 г. и рег. № 93-00-459/11.09.2015 г. във връзка с обект: „Проектиране и извършване на строително – монтажни работи по преустройство на сграда за нуждите на Софийски районен съд и Софийска районна прокуратура“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРЕДЛАГА на Главния секретар на Висшия съдебен съвет да издаде заповед на инж. Дениза Върбанова Павлова – главен експерт дирекция „Управление на собствеността“ да осъществява контрол по изпълнението на договори с рег. № 93-00-13/23.01.2013 г. и рег. № 93-00-459/11.09.2015 г., както и да участва в комисия за съставяне и подписване на Акт образец 16 за установяване на годността за ползване на строежа.  
6. ОТНОСНО: Имуществено застраховане на сграден фонд и оборудване, управлявани, ползвани и стопанисвани от съдебната власт, съвместно с комисия „Бюджет и финанси“.

КОМИСИЯ „УПРАВЛЕНИЕ НА СОБСТВЕНОСТТА”
И 
КОМИСИЯ „БЮДЖЕТ И ФИНАНСИ“

Р Е Ш И Х А:

Предлагат на Пленума на ВСС да приеме следното решение:
1.	ПРИЕМА да бъде организирана, проведена и възложена обществена поръчка с предмет: „Имуществено застраховане на сграден фонд и оборудване, управлявани, ползвани и стопанисвани от съдебната власт“ за срок от 2 /две/ години.
2.	УПЪЛНОМОЩАВА представляващия Висшия съдебен съвет да сключи договор за консултантска услуга във връзка с имущественото застраховане с „Брокер Инс“ ООД – лицензиран застрахователен брокер по смисъла на чл. 301 от Кодекса на застраховането /КЗ/.
3.	УПЪЛНОМОЩАВА представляващия Висшия съдебен съвет да организира и проведе обществена поръчка с предмет: „Имуществено застраховане на сграден фонд и оборудване, управлявани ползвани и стопанисвани от съдебната власт“ за срок от 2 /две/ години, както и да сключи договор с определения изпълнител, или да прекрати процедурата.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ